ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 51 /2541เรื่อง แบบหนังสือชี้ชวนเสนอขายหน่วยลงทุนของกองทุนรวม อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง แบบหนังสือชี้ชวนเสนอขายหน่วยลงทุนที่ออกใหม่ ลงวันที่ 18 พฤษภาคม พ.ศ. 2535 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ เรื่อง แบบหนังสือชี้ชวนเสนอขายหน่วยลงทุนที่ออกใหม่ของกองทุนรวมประเภทรับซื้อคืนหน่วยลงทุน พ.ศ. 2536 ลงวันที่ 6 สิงหาคม พ.ศ. 2536ข้อ ๒ ในประกาศนี้ "กองทุนรวม" หมายความว่า กองทุนปิดและกองทุนเปิด "กองทุนปิด" หมายความว่า กองทุนรวมประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ "กองทุนเปิด" หมายความว่า กองทุนรวมประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "โครงการ" หมายความว่า โครงการจัดการกองทุนรวม "ตัวแทนสนับสนุน" หมายความว่า ตัวแทนเพื่อทําหน้าที่สนับสนุนการจําหน่ายหน่วยลงทุนของกองทุนปิด ตัวแทนเพื่อทําหน้าที่สนับสนุนการขายและรับซื้อคืนหน่วยลงทุนของกองทุนเปิด หรือตัวแทนเพื่อทําหน้าที่รับคําสั่งซื้อขายหน่วยลงทุนของกองทุนปิด แล้วแต่กรณี "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุน และได้รับความเห็นชอบจากสํานักงานเพื่อดําเนินการใด ๆ ตามประกาศนี้และประกาศที่เกี่ยวข้อง "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ หนังสือชี้ชวนเสนอขายหน่วยลงทุนของกองทุนรวมซึ่งบริษัทจัดการจัดทําขึ้นให้มี 2 ส่วน คือ(1) ส่วนสรุปข้อมูลสําคัญที่ผู้ลงทุนควรทราบ(2) ส่วนข้อมูลโครงการข้อ ๔ ส่วนสรุปข้อมูลสําคัญที่ผู้ลงทุนควรทราบให้มีรายการอย่างน้อยดังต่อไปนี้(1) นโยบายการลงทุน(2) คําเตือนเกี่ยวกับความเสี่ยงของการลงทุนในหน่วยลงทุนว่า "การลงทุนในหน่วยลงทุนมิใช่การฝากเงิน และมีความเสี่ยงของการลงทุน ผู้ลงทุนอาจได้รับเงินลงทุนคืนมากกว่าหรือน้อยกว่าเงินลงทุนเริ่มแรกก็ได้" และสําหรับกองทุนเปิดต้องมีคําเตือนเพิ่มเติมว่า"และอาจไม่ได้รับชําระเงินค่าขายคืนหน่วยลงทุนภายในระยะเวลาที่กําหนด หรืออาจไม่สามารถขายคืนหน่วยลงทุนได้ตามที่ได้มีคําสั่งไว้"(3) ความเสี่ยงในการลงทุนของกองทุนรวมนั้น(4) ตารางแสดงค่าธรรมเนียมและค่าใช้จ่ายทั้งหมดที่เรียกเก็บจากผู้ซื้อหรือผู้ถือหน่วยลงทุนหรือกองทุนรวม ซึ่งต้องมีรายละเอียดตามตารางแนบท้ายประกาศ (5) ข้อความว่า "สําหรับผู้ที่ต้องการทราบข้อมูลหรือรายละเอียดเพิ่มเติมนอกเหนือจากที่ปรากฏในหนังสือชี้ชวนส่วนสรุปข้อมูลสําคัญที่ผู้ลงทุนควรทราบนี้ สามารถตรวจดูหรือขอสําเนาหนังสือชี้ชวนส่วนข้อมูลโครงการได้ที่บริษัทจัดการหรือตัวแทนสนับสนุน"(6) วัน เดือน ปี ที่รวบรวมข้อมูลไว้ในหนังสือชี้ชวนให้รายการตาม (2) (3) และ (5) พิมพ์ด้วยตัวพิมพ์ขนาดใหญ่กว่าข้อความทั่วไปในหนังสือชี้ชวนซึ่งอ่านได้ชัดเจน ข้อ ๕ ส่วนข้อมูลโครงการให้มีรายการอย่างน้อยดังต่อไปนี้(1) กรณีกองทุนปิดให้มีรายการตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยรายละเอียดของโครงการจัดการกองทุนรวม(2) กรณีกองทุนเปิดให้มีรายการตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยรายละเอียดของโครงการจัดการกองทุนรวมประเภทรับซื้อคืนหน่วยลงทุน(3) ข้อความว่า "การที่สํานักงานคณะกรรมการ ก.ล.ต. ได้อนุมัติให้จัดตั้งและจัดการโครงการของกองทุนรวม ............................................ เมื่อวันที่ ..................มิได้เป็นการแสดงว่าคณะกรรมการ ก.ล.ต. และสํานักงานคณะกรรมการ ก.ล.ต. ได้รับรองถึงความถูกต้องของข้อมูลในหนังสือชี้ชวน และมิได้ประกันราคาหน่วยลงทุนที่เสนอขาย"(4) คําเตือนให้ผู้สนใจลงทุนศึกษาข้อมูลในหนังสือชี้ชวนให้ถี่ถ้วนเพื่อใช้ประกอบการตัดสินใจซื้อหน่วยลงทุน และเก็บไว้เป็นข้อมูลเพื่อใช้อ้างอิงในอนาคต(5) คําเตือนเกี่ยวกับความเสี่ยงของการลงทุนในหน่วยลงทุนว่า "การลงทุนในหน่วยลงทุนมิใช่การฝากเงิน และมีความเสี่ยงของการลงทุน ผู้ลงทุนอาจได้รับเงินลงทุนคืนมากกว่าหรือน้อยกว่าเงินลงทุนเริ่มแรกก็ได้" และสําหรับกองทุนเปิดต้องมีคําเตือนเพิ่มเติมว่า"และอาจไม่ได้รับชําระเงินค่าขายคืนหน่วยลงทุนภายในระยะเวลาที่กําหนด หรืออาจไม่สามารถขายคืนหน่วยลงทุนได้ตามที่ได้มีคําสั่งไว้"(6) ความเสี่ยงในการลงทุนของกองทุนรวมนั้น(7) วัน เดือน ปี ที่รวบรวมข้อมูลไว้ในหนังสือชี้ชวน ให้รายการตาม (3) (4) (5) และ (6) พิมพ์ด้วยตัวพิมพ์ขนาดใหญ่กว่าข้อความทั่วไปในหนังสือชี้ชวนซึ่งอ่านได้ชัดเจน และรายการตาม (3) (4) และ (5) ต้องปรากฏไว้ในหนังสือชี้ชวนก่อนรายการตาม (1) หรือ (2) แล้วแต่กรณีข้อ ๖ กรณีของกองทุนเปิด หนังสือชี้ชวนที่บริษัทจัดการจัดทําใหม่ทุกรอบปีบัญชีต้องแสดงข้อมูลที่เป็นปัจจุบัน ณ วันสิ้นปีบัญชีนั้น รายการของหนังสือชี้ชวนตามวรรคหนึ่ง จะต้องเป็นไปตามข้อ 3 ข้อ 4 และข้อ 5 ยกเว้นรายการเกี่ยวกับการขายหน่วยลงทุนครั้งแรก และให้เพิ่มรายการต่อไปนี้ไว้ด้วย (1) ประเภท ชื่อ จํานวน และมูลค่าตามราคาตลาดของหลักทรัพย์ หรือทรัพย์สินหรือการหาดอกผลโดยวิธีอื่นที่กองทุนรวมลงทุนไว้ (2) ความเห็นของผู้ดูแลผลประโยชน์เกี่ยวกับการจัดการกองทุนรวมของบริษัทจัดการ (3) ผลการดําเนินงานของกองทุนรวมโดยใช้วิธีวัดผลการดําเนินงานตามมาตรฐานที่สมาคมกําหนด หากใช้วิธีวัดผลการดําเนินงานอื่นใด ให้แสดงผลการดําเนินงานที่ใช้วิธีวัดผลการดําเนินงานตามมาตรฐานที่สมาคมกําหนดควบคู่กันไปด้วยข้อ ๗ ประกาศนี้ให้ใช้บังคับตั้งแต่วันที่ 1 มกราคม 2542 เป็นต้นไปผู้มีอํานาจลงนาม - ประกาศ ณ วันที่ 28 ธันวาคม พ.ศ. 2541 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์